**Suplement i Certifikatës për kualifikimin profesional,**

**DETARI, Niveli IV në KSHK, referuar Nivelit IV të KEK**

**Individi është i aftë:**

* Tё hartojë një plan-biznesi që lidhet me veprimtaritё profesionale pёrkatёse.
* Tё kryejё llogaritje të thjeshta ekonomike qё lidhen me veprimtaritё profesionale pёrkatёse.
* Të kryejë menaxhimin e burimeve njerëzore, materiale dhe financiare gjatë veprimtarive profesionale përkatëse.
* Të interpretojë, plotësojë dhe përgatisë dokumentacion qё lidhen me veprimtaritё profesionale pёrkatёse.
* Të zbatojë bazën ligjore që i referohet veprimtarive profesionale pёrkatёse.
* Të zbatoje standardet teknike të profesionit përkatës.
* Të zbatojë parimet e etikës gjatë ushtrimit të veprimtarive profesionale pёrkatёse.
* Të interpretojë standardet, kërkesat dhe zbatimin e legjislacionit vendas, konventave dhe marrëveshjeve ndërkombëtare në sektorin e detarisë.
* Të realizojë hetime të incidenteve detare dhe hartojë raporte.
* Të interpretojë policat e siguracioneve detare për sektorin e detarisë;
* Të zbatojë kërkesat, udhëzimet dhe bashkëpunojë në zbatim të planit kombëtar të reagimit në raste ndotjesh detare nga hidrokarbure.
* Të interpretojë elementët konstruktivë në funksion të ruajtjes së stabilitetit dhe lundrueshmërisë së mjetit përfshirë në raste dëmtimi.
* Të interpretojë rregullat e shmangies së përplasjes, trafikut detar, sinjalistikës lundrimore.
* Të zbatojë teknikat e manovrimit, përfshirë në raste emergjence, kërkim-shpëtimi.
* Të zbatojë rregullat dhe standardet e komunikimit detar.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Detari”, niveli IV i KSHK, referuar nivelit IV të KEK, e pajis individin me Certifikatën Profesionale të Nivelit dhe Suplementin përkatës të saj të këtij niveli, si teknik/menaxher i mesëm në këtë kualifikim profesional. Si dhe mbas një përvoje pune në det me anijet dhe në sektorin përkatës, jo më pak se dymbëdhjetë (12) muaj, individi fiton të drejtën për t’u pajisur nga Administrata Detare edhe me Certifikatën e kualifikimit si zv. Kapiten në anije Peshkimi Rreg. II/4 dhe/ose mekanik Shërbimi në anije peshkimi Rr. II/5 sipas Konventës Ndërkombëtare të STCWF-’95i

dhe/ose Marinar Kuverte Rreg. II/5 dhe/ose Motorist Rreg. III/5 sipas Konventës Ndërkombëtare të STCW’78ii e ndryshuar.

Ky arsimim i jep mundësi nxënësit t’i drejtohet

* tregut të punës për t’u punësuar në një:
* mjet lundrimi për qëllime tregtare;
* mjet lundrimi mbi 24 m gjatësi për qëllime peshkimi;
* mjet lundrimi të shërbimit portual;
* mjet lundrimi bregdetar të agjencive të zbatimit të ligjit në det;
* stabiliment të mbledhjes dhe/ose përpunimit të produkteve ujore;
* mjet lundrimi për qëllime kënaqësie të lundrimit bregdetar;
* mjet lundrimi bregdetar për qëllime kërkimore-shkencore;
* pikë shërbimi mirëmbajtje dhe riparimi për veglat e peshkimit;
* fermë të rritjes artificiale në ujërat e ëmbla, njelmëta ose bregdet;

Me përfundimin e këtij niveli, individi ka mundësi e “Maturës Shtetërore Profesionale” dhe për vazhdimin e arsimimit në nivelin pas të mesëm ose në nivelin e studimeve universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).